  Анжелика Тихонова корреспондент Удмуртиысь 14 ёросъёс элькунъя лыдпусъёсты азьпалтыса пудо сиён дасяло. Со сярысь элькунысьтымы гурт возёсъя но сиён-юонъя министерстволэн пресс-службаез ивортэ. Соос пӧлын Каракулино ёрос (34,4 центнер), Эгра ёрос (34,3 центнер), Якшур-Бӧдья ёрос (33 центнер), Сарапул ёрос (31,6 центнер) но Кизнер ёрос (30 центнер) 16-тӥ куарусёнлы Удмуртиын одӥг пудолы чакласа 23,4 центнер сиён дасямын ини. Чакламъя, котькуд пудолы 25 центнер сиён дасямын луыны кулэ. Кылсярысь, кылем арын та дырлы 26,8 центнер дасямын вал ини. Кӧс турынъёс 113 сюрс 600 тонна дасямын ини, со кулэяськонлэсь 64 процент луэ. Сенаж 998 сюрс тонна яке кулэезлэсь 126 процент. Силос – 916 сюрс 400 тонна, чакламлэсь 59 процент. Возёсъёс пудо сиён дасян ужзэс азинто. Кылсярысь, куд-огъёсыз кукурузаез утялтыны кутскизы ини. Но оглом кукурузаез дасян азьпалан на. Туэ будосэз 27 сюрс 600 гектар вылэ кизизы. Тужгес трос, сяме пыремъя ини, Алнаш ёросын – 4 сюрс 559 гектар, Вавож ёросын – 3 сюрс 708 гектар но Можга ёросын – 2 сюрс 305 гектар. Тегъёс: Удмуртия гуртвозёс гуртвозёсъяминистерство пудосиён  